डांग क्षेत्र के गांवों का होगा विकास : राजौरिया
डांग क्षेत्र के गांवों का होगा विकास : राजौरिया
करसाई| भाजपाजिला अध्यक्ष रमेश राजौरिया ने बुधवार को क्षेत्र के कई गांवों का दौरा किया। जहां ग्रामीणों ने उनका भव्य स्वागत कर बैंड बाजों के साथ जुलूस निकाला। जिलाध्यक्ष रमेश राजाैरिया ने अलबतकी और आमरेकी में आयोजित चौपाल को संबोधित करते हुए कहा कि डांग क्षेत्र के गांवों के विकास की बहुत जरूरत है। जिसके लिए वह हर संभव प्रयास करेंगे। उन्होंने कहा कि सालों से यहां जनप्रतिनिधि वोट मांगने आते हैं तो बड़े-बड़े विकास के वादे करते हैं और जीतने के बाद सब भूल जाते हैं, लेकिन यहां के ग्रामीण बिजली और पानी की समस्या से परेशान हैं। उन्होंने कहा कि विकास में शिक्षा की अहम भूमिका होती है, इसलिए बच्चों को शिक्षित बनाएं। इस दौरान ग्रामीणों ने जिलाध्यक्ष को बताया कि साल में 100 दिन भी मास्टर स्कूल नहीं आते हैं। जिससे बच्चों की पढ़ाई चौपट हो रही है। इस पर राजौरिया ने ब्लॉक शिक्षा अधिकारी से दूरभाष पर वार्ता कर शीघ्र समाधान की बात कही। इस मौके पर पूर्व विधायक ऋषिकेश मीना, युवा मोर्चा के जिला महामंत्री गोपेश शर्मा, ललिता हरदैनियां, के के मित्तल दिलीप शर्मा सहित आदि उपस्थित थे।
टंकीहै, लेकिन पानी नहीं आता : आमरेकीगांव के ग्रामीणों ने राजौरिया को बताया कि स्कूल में टंकी तो बनी है, लेकिन पानी नहीं रहा है। जिससे छात्र-छात्राओं को पानी पीने के लिए घर जाना पड़ता है। इसी प्रकार एएनएम भी सेंटर पर कभी-कभी आती है, जिससे ग्रामीणों को इलाज के लिए करौली जाना पड़ता है। इस पर राजौरिया ने शीघ्र समस्या समाधान का आश्वासन दिया।
hin_Deva hin_Deva hin_Deva hin_Deva